Diari Oficial de la Generalitat Valenciana


Sumari del DOGV 8922, del 08-10-2020 (2020/8174)

Informació pública de l'aprovació de l'informe ambiental i territorial estratègic de la modificació puntual presentada per Escuela 2 Cooperativa Valenciana.
------------------------------------------------------------------------------------------------------------------------------------------------------------

### Dades del document

Número de DOGV
:   8922

Data del DOGV
:   08-10-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/8174


Data del document
:   01-10-2020

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual presentada per Escuela 2 Cooperativa Valenciana. [2020/8174]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), es publica que per mitjà del Decret de l'Alcaldia número 3000, de 28 de setembre, s'ha aprovat l'informe ambiental i territorial estratègic emés pels serveis tècnics municipals, de la modificació puntual del Pla general d'ordenació urbana de Paterna, de canvi d'ús en parcel·la urbana d'ús residencial en zona unifamiliar aïllada (clau 05) a ús dotacional escolar privat (clau 35\*), i simultani estudi de detall, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe, i que són:  
. S'elaborarà un estudi d'integració paisatgística, d'acord amb l'article 6 de la LOTUP i amb el contingut de l'annex II d'aquesta.  
. S'inclourà en la modificació puntual i estudi de detall les consideracions sobre el soroll ambiental que haja de complir l'edificació que cal desenvolupar en la parcel·la per ampliació del col·legi.  
. L'estudi de detall ajustarà els paràmetres urbanístics als que s'arrepleguen en l'article 204 del PGOU, als corresponents a la zona d'ordenació on s'ubica l'establiment escolar, definits per a la clau 05 del PGOU (en allò que no es regule per l'article 204 del PGOU) i completades per allò que s'ha contingut en les normes generals per a l'edificació en sòl urbà (capítol huité: secció primera i tercera) del PGOU.  
  
. La versió preliminar de la modificació puntual haurà de contindre la participació en l'execució del nou enllaç per mitjà de rotonda a la carretera Pla del Pou, d'acord amb les necessitats de mobilitat de l'ampliació del centre educatiu i proporcional a aquest.  
. Haurà de sol·licitar-se un informe al Ministeri de Foment en els tràmits de consulta següents a l'emissió del present informe d'avaluació ambiental i territorial estratègica.  
. S'haurà de sol·licitar un informe a l'Àrea de Mobilitat i Seguretat Vial de la Policia Local de Paterna sobre la justificació de la modificació puntual en relació amb la mobilitat generada que es realitze en el document de versió preliminar en els tràmits de consulta següents a l'emissió del present informe d'avaluació ambiental i territorial estratègica.  
Es fa saber als interessats que contra la present resolució, per no ser un acte definitiu en via administrativa, no pot interposar-se cap recurs, sense perjuí dels que, si és el cas, pertoquen en via judicial contenciosa administrativa contra la disposició de caràcter general que haguera aprovat el pla o programa, o bé sense perjuí dels que pertoquen en via administrativa contra l'acte, si és el cas, d'aprovació del pla o programa.  
  
D'altra banda, i d'acord amb el que estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera aprovat la modificació del planejament en el termini màxim de quatre anys des de la publicació.  
Cosa que es fa pública per a general coneixement i als efectes oportuns.  
  
Paterna, 1 d'octubre de 2020. L'alcalde: Juan Antonio Sagredo Marco.